Ing. Peter   S t a n k o ,   073 01  Sobrance, ul. 1. mája č. 35

Ž i v o t o p i s 

     Horemenovaný Ing. Peter Stanko, t.č. bytom Sobrance, ul. 1. mája č. 35, narodil som sa 21. 01. 1967 v Michalovciach.
     Po ukončení povinnej školskej dochádzky ( I. ZDŠ Michalovce v r. 1973-1975, VI. ZDŠ Michalovce v r. 1975-1981) a absolvovaní  strednej školy ( Gymnázium Pavla Horova v Michalovciach v r. 1981-1985 ), som v r. 1985-1989 študoval na Lesníckej fakulte Vysokej školy lesníckej a drevárskej vo Zvolene. Štúdium som úspešne ukončil vykonaním štátnej záverečnej skúšky,  so  špecializáciou  Ekonomika  a riadenie  lesného  hospodárstva,   dňa 22. 08. 1989.
     Po ukončení vysokoškolského štúdia, od 11. 09. 1989 do 30. 11. 1990 som bol zamestnaný na podnikovom riaditeľstve Východoslovenských lesov v Košiciach, vo funkcii projektant. V tom čase (01. 10. 1989-30. 09. 1990 ) som absolvoval aj základnú vojenskú službu.
     Od 1. 02. 1991 do 09. 09. 1992 som  pracoval na Okresnom úrade životného prostredia v Michalovciach, ako samostatný odborný referent na oddelení štátnej ochrany prírody.
     Na základe výberového konania som bol od 05. 10. 1992 do jari 1994 riadnym študentom doktorantského štúdia na Lesníckej fakulte Technickej univerzity vo Zvolene, v odbore Krajinné inžinierstvo.
     Dňa 24. 08. 1992 som založil obchodnú spoločnosť STAMP spol. s r. o. Sobrance, ktorá sa zaoberala lesníckou prvovýrobou, exportom a reexportom sadeníc lesných drevín a krajinným plánovaním. Túto obchodnú spoločnosť som viedol do 29. 11. 1998.
     Dňa 30. 11. 1998 som bol menovaný vládou SR do funkcie prednostu Okresného úradu v Sobranciach. Túto činnosť vykonávam dodnes.
     Aktívne ovládam nemecký a ruský jazyk, pasívne anglický.
     Som ženatý, moja manželka Ing. Mariana Stanková, rod. Pončáková je stavebná inžinierka. Máme dve deti (Simona nar. 23. 04. 1993 a Peter nar. 27. 05. 1994).
     Dolupodpísaný Ing. Peter Stanko prehlasujem, že všetky uvedené údaje sú pravdivé a presné.

V Sobranciach, dňa 30. 05. 2002
                                                                                              Ing. Peter Stanko